Република Србија

ОПШТИНА ЧАЈЕТИНА

Општинска управа

Одељење за инспекцијске пословe

и комуналне делатности

Број: службено

10.01.2023. године

Ч а ј е т и н а

ИЗВЕШТАЈ О РАДУ КОМУНАЛНИХ ИНСПЕКТОРА

ЗА ПЕРИОД ОД 01.01. до 31.12.2022. ГОДИНЕ

 У наведеном периоду комунална инспекција Општинске управе Чајетина, примила је укупно 411 предмета, од чега је по поднетој представци - захтеву странке 190, а по службеној дужности 221 предмет.

Од укупног броја примљених предмета завршено је и архивирано укупно 304 предмета, а од преосталих 107 предмета, 9 су на решавању код надлежног Суда, 3 код Другостепеног органа на решавању по жалби, 74 предмета код Регистратора стамбених заједница за увођење принудне управе, а преостали 21 предмет је у раду код овог органа, тј. у поступку решавања.

 Комунални инспектори Општинске управе Чајетина, сходно овлашћењима, у 2022. години вршили су стручни надзор приликом извршења услуга управљања комуналним отпадом на подручију месних заједница Општине Чајетина, стучни надзор приликом извршења услуга одржавања јавних зелених површина на територије Општине Чајетина и стучни надзор приликом извршења услуга одржавања чистоће на површинама јавне намене у насељеним местима Златибора и Чајетина, а све према понудама КЈП „Златибор“ Чајетина које су саставни део уговора за 2022. годину.

Комунални инспектори у 2022. години вршили су контролу плаћања услуга хуманог уклањања напуштених паса луталица са територије општине Чајетине, коју пружа ЈКП „Наш Дом“ из Пожеге.

У току предходне године овај орган вршио је контролу и издавао потврде о нешкодљивом уклањању лешева домаћих животиња на територи општине Чајетина.

 Жељко Костадиновић је у току 2022. године вршио стучни надзор приликом зимског одржавања путева и улица на територији општине Чајетине, члан је комисије за пријем дуктилних цеви и комисије за испитивање задовољства корисника комуналних услуга које пружају јавна предузећа на територији општине Чајетина.

 Јулија Антонијевић је у току 2022. године вршила стручни надзор приликом извршења услуга уређења шумских површина на територији општине Чајетина, према понуди изабраног понуђача и учествовала је као председник комисије у изради Предлога годишњег програма заштите, уређења и коришћења пољопривредног земљишта на територији општине Чајетине, за период 2019-2023. године и била је члан тима за израду предлога Одлуке о управљању отпадом на територији општине Чајетине.

У предходном периоду, по усменом налогу начелника Општинске Управе Чајетина, овај орган је израдио предлог Плана постављања привремених објеката на територији општине Чајетина за период 2023-2028.године и израђивао решења којима су одобраване привремене локације на територији општине Чајетина и израђивао сагласности, а све по захтеву странака. Напомињемо да у наведени предлог плана нису уврштене локације за јахаћа грла и чезе, за четвороточкаше, аутобуско стајалиште и туристички возић.

 Комунална инспекција сарађује са осталим инспекцијама општинским и републичким, са јавним предузећима и државним органима .

 Ради усавршавања и унапређења неопходно је да у наредној години будемо учесници радионица и семинара у области комуналне делатносости, јер у протеклој години нисмо посетили, ни учествовали ни на једној радионици, ни семинару.

 КОМУНАЛНИ ИНСПЕКТОРИ

 Јулија Антонијевић

 Жељко Костадиновић